อดใจรอต่อไป! ตลท.ชี้จะไม่มีการประกาศหุ้น SET50/100 ในวันนี้
อดใจรอต่อไป! ตลท.แจงชัดจะไม่มีการประกาศรายชื่อหุ้นเข้าคำนวณ SET50/100 ในวันนี้ (15 มิ.ย.)
16 มิ.ย. 2560

ผู้สื่อข่าวรายงานว่า จากกรณีที่มีการคาดการคาดการณ์ว่า ในวันนี้ (15 มิ.ย.) ตลาดหลักทรัพย์แห่งประเทศไทย (ตลท.) จะทำการประกาศรายชื่อบริษัทจดทะเบียนในตลาดหลักทรัพย์ (บจ.) เพื่อใช้คำนวณในดัชนี SET50 และดัชนี SET100 ในช่วงครึ่งปีแรกหลังของปี 2560 (ก.ค.-ธ.ค.60)
ล่าสุด ฝ่ายสื่อสารองค์กร ตลาดหลักทรัพย์แห่งประเทศไทย ระบุว่า จะยังไม่มีการประกาศรายชื่อหลักทรัพย์เพื่อใช้คำนวณในดัชนี SET50 ดัชนี SET100 รอบใหม่ในวันนี้ (15 มิ.ย.60)
ทั้งนี้หากมีความคืบหน้าเกี่ยวกับกรณีดังกล่าวเพิ่มเติมทางทีมงาน “ข่าวหุ้นธุรกิจออนไลน์” จะรายงานให้ทราบในครั้งต่อไป
อนึ่งก่อนหน้านี้ มีการคาดการณ์ว่า บจ.ที่คาดจะถูกนำเข้าคำนวณใน SET50 รอบใหม่ ได้แก่ บริษัท เบอร์ลี่ ยุคเกอร์ จำกัด (มหาชน) หรือ BJC, บริษัท พลังงานบริสุทธิ์ จำกัด (มหาชน) หรือ EA, บริษัท บ้านปู เพาเวอร์ จำกัด (มหาชน) หรือ BPP
อีกทั้ง บริษัท เมืองไทย ลิสซิ่ง จำกัด (มหาชน) หรือ MTLS, บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO, บริษัทจัสมิน อินเตอร์เนชั่นแนล จำกัด (มหาชน) หรือ JAS, และบริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD
ขณะที่บจ.ที่คาดว่าจะถูกนำเข้าคำนวณใน SET100 ได้แก่ บริษัท เบอร์ลี่ ยุคเกอร์ จำกัด (มหาชน) หรือ BJC, บริษัท พลังงานบริสุทธิ์ จำกัด (มหาชน) หรือ EA, บริษัท บ้านปู เพาเวอร์ จำกัด (มหาชน) หรือ BPP, บริษัทจัสมิน อินเตอร์เนชั่นแนล จำกัด (มหาชน) หรือ JAS, บริษัท กรุ๊ปลีส จำกัด (มหาชน) หรือ GL ,บริษัท บีซีพีจี จำกัด (มหาชน) หรือ BCPG
อีกทั้ง บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK, บริษัท เมก้า ไลฟ์ไซแอ็นซ์ จำกัด (มหาชน) หรือ MEGA, บริษัท จีเอฟพีที จำกัด (มหาชน) หรือ GFPT, บริษัท อนันดา ดีเวลลอปเม้นท์ จำกัด (มหาชน) หรือ ANAN, บริษัท พรีเชียส ชิพปิ้ง จำกัด (มหาชน) หรือ PSL, บริษัท มาลีกรุ๊ป จำกัด (มหาชน) หรือ MALEE, บริษัท โพลีเพล็กซ์ (ประเทศไทย) จำกัด (มหาชน) หรือ PTL และบริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE